Document ID: 32008R0428

KOMMISSIONENS FORORDNING (EF) Nr. 428/2008
af 8. maj 2008
om fastsættelse af interventionscentrene for korn
(kodificeret udgave)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1784/2003 af 29. september 2003 om den fælles markedsordning for korn (1), særlig artikel 6, og
ud fra følgende betragtninger:
(1)
Kommissionens forordning (EØF) nr. 2273/93 af 28. juli 1993 om fastsættelse af interventionscentrene for korn (2) er blevet ændret væsentligt ved flere lejligheder (3). Forordningen bør af klarheds- og rationaliseringshensyn kodificeres.
(2)
For at interventionsordningen kan virke bedst muligt, bør interventionsstederne fastlægges på grundlag af deres geografiske beliggenhed og lagerkapacitet, som muliggør opsamling og afsætning af store kornpartier.
(3)
De i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -
UDSTEDT FØLGENDE FORORDNING:
Artikel 1
De interventionssteder, der skal fastsættes i medfør af artikel 6 i forordning (EF) nr. 1784/2003, skal opfylde en af følgende betingelser:
a)
beliggenhed i områder med betydelig kornproduktion, der til stadighed eller lejlighedsvis væsentligt overstiger de lokale afsætningsmuligheder under hensyn til landbrugs- og markedsstrukturerne i det pågældende område
b)
stor oplagringskapacitet
c)
særlig betydning for afsætningen af varer inden for og uden for Fællesskabet.
Artikel 2
1. Blandt de interventionssteder, som ligger i de i artikel 1, litra a), nævnte områder, må kun de interventionssteder, der opfylder følgende betingelser, tages i betragtning:
a)
deres lagerrum må være således udrustet med teknisk udstyr, at en tilstrækkelig stor kornmængde kan overtages, behandles og afsættes løbende
b)
de må have en gunstig trafikal beliggenhed for overtagelsen og særlig for afsætningen af korn.
2. Blandt de interventionssteder, som opfylder de i artikel 1, litra b) eller c), nævnte betingelser, må kun de interventionssteder tages i betragtning, som på grund af deres lagerrum, deres tekniske udstyr og deres gunstige geografiske beliggenhed frembyder mulighed for opsamling og især afsætning af store ensartede kornpartier.
Artikel 3
Forordning (EØF) nr. 2273/93 ophæves.
Henvisninger til den ophævede forordning gælder som henvisninger til nærværende forordning og læses efter sammenligningstabellen i bilag III.
Artikel 4
Denne forordning træder i kraft på tyvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 8. maj 2008.

Labels: 3
17
18
15